الكتاب حلو، خفيف.. وفي نفس الوقت فيه حاجات كده بتخلي اللمبة اللي في الدماغ تنور فجأة حتى لو كان الكلام متكرر كتير ومتقال في سياقات مختلفة قبل كده بس بتحمل نفس المعنى.. روح رحاب وتأثير حدث وفاة مامتها واضح في كل حاجة خاصة في الجزء الأخير من الكتاب.. حبيت درجة التصالح الكبيرة مع تفاصيل شخصية الكاتبة.. آه الموضوع مش جديد بس هو ناقل روحها جدا ويمكن ده اللي مخلي الكتاب حلو.. درجة الصدق اللي جواه.. تصنيف المحتوى عموما يميل أكتر ل على فيس بوك.. بس أنا محسيتش بابتذال أوي وأنا بقراه وحبيت تجميعهم في كتاب ممكن يوصل لناس كتير معندهمش الشغف بتاع السوشيال ميديا اللي موجود عند أغلب الشباب دلوقتي.. فحاجة لطيفة إن فئات تانية تلاقي ده متجمع في كتاب حتى لو هو على مستوى الأدب عموما مش حاجة واو يعني.. في جزئين ضحكوني جدا ف شكرا عشان ضحكت فعلا بصوت عالي وده نادرا ما بيحصل وأنا بقرأ كتاب.. كان في تطويل وتكرار لحاجات كتير كان ممكن تختصر أو تحذف ببساطة جدا .. في المجمل قضيت وقت لطيف مع رحاب ومحسيتش إنه ممل خالص.. وحبيت جدا كل اللفتات الإنسانية اللي اتقالت ووصلني جدا صدقها.. :
reviews (hotels, books, movies, products and a few airlines)